**Gărbavijat most** (bulh. Гърбавият мост, doslova *Hrbatý most*), alebo **Kivgirenijat most** (bulh. Кивгиреният мост, doslova *Namyslený most*), prípadne aj **Gornijat most** (bulh. Горният мост, doslova *Horný most*), alebo **Starinnijat most** (bulh. Старинният мост, doslova *Starý most*) je kamenný most z polovice 19. storočia na rieke Trevnenska reka, ktorý sa nachádza v meste Triavna v Gabrovskej oblasti v severnom Bulharsku.

Stavba má pridelený štatút kultúrnej pamiatky miestneho významu.

Lokalita
--------

Gărbavijat most sa nachádza v historickej časti mesta Triavna. Je súčasťou súboru budov historického námestia „Ďado Nikola" (bulh. площад „Дядо Никола"‎ – ploštad „Ďado Nikola", doslova *námestie deda Nikolu*). Prepája historický architektonický ansábel na námestí s architektonickým historickým ansáblom budova na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) na ktorú z námestia vedie.

Dejiny
------

Pohľad na most zo severu
Výstavba mostu prebehla v rokoch 1844 – 1845 (literatúra uvádza aj roky 1842 – 1845). Most bol postavený ako náhrada dreveného mostu, ktorý na mieste už stál predtým.

V roku 1967 získal most štatút kultúrnej pamiatky miestneho významu. Na moste prebehli niekoľkokrát reštauračné práce a to v rokoch 1972 – 1975, v roku 2000 a v roku 2013.

Charakteristika
---------------

Autorom stavby je trevnenský staviteľský majster Dimităr Sergiuv.

Most je postavený zo žltého pieskovca. Je dlhý 25 metrov a široký 4 metre. Je symetrický s tromi mostnými oblúkmi. Centrálny mostný oblúk je široký 5,50 metra a menšie postranné oblúky sú široké približne 2 metre.

Vo vrchnej časti je most zakončený parapetom z kamenných dosiek, ktoré sú spojené dokopy železnými skobami, pričom spoje sú zaliate olovom. V centrálnej časti mostu sú dve protiľahlé kamenné dosky vyššie s polkruhovým zakončením a s reliéfovou výzdobou z vnútornej strany (z vonkajšej strany sú hladké). Tieto centrálne kamenné dosky sú vysoké približne 1,60 metra.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu, súčasť pamiatkovo chráneného architektonického ansábla Centralnijat ploštad.

Rok vyhlásenia: 1967

Dôvod pamiatkovej ochrany: architektonicko-staviteľská hodnota stavby

Oficiálny názov na zozname kultúrnych pamiatok: *Starinnijat most* (bulh. Старинният мост, doslova *Starý most*)

Galéria
-------

* celkový pohľad na most zo severucelkový pohľad na most zo severu
* pohľad na most z juhupohľad na most z juhu
* na moste – pohľad zo západu na východ od ulice P. R. Slavejkov k historickému námestiuna moste – pohľad zo západu na východ od ulice *P. R. Slavejkov* k historickému námestiu
* na moste – pohľad z východu na západ od historického námestia k ulici P. R. Slavejkovna moste – pohľad z východu na západ od historického námestia k ulici *P. R. Slavejkov*
* centrálna časť mostucentrálna časť mostu
* ozdobná kamenná doska v centrálnej časti mostného parapetuozdobná kamenná doska v centrálnej časti mostného parapetu
* detailný pohľad na centrálny mostný oblúkdetailný pohľad na centrálny mostný oblúk
* detailný pohľad na jeden z bočných mostných oblúkovdetailný pohľad na jeden z bočných mostných oblúkov
* detail z fasádydetail z fasády

Referencie
----------

1. 1 2 3 4 5 6 7 8 9 10 11 12  ANTONOV, Aleksandăr. *Kamennite mostove v Bălgarija XV – XX vek*. Sofia : Universitetsko izdatelstvo "Sv. Kliment Ochridski", 2018. 340 s. ISBN 978-954-07-4144-4. S. 294 – 296.
2. 1 2 3 4 5 6 7 8 9 10 11 12 13 14 15 16  DIMITROVA, Irina. *Na razchodka iz văzroždenska Triavna*. Varna : Izdatelstvo "Slavena", 2018. 72 s. ISBN 978-619-190-128-9. S. 29 – 30.
3. 1 2  STAMOV, Stefan. *Bălgarsko architekturno nasledstvo – selišta – cărkvi – manastiri*. Sofia : Stefan Stamov, 2016. 516 s. S. 474.
4. 1 2 3 4  BOSILKOV, Ľuben; GORANOVA, Lidija. *Magičnata Triavna*. Veliko Tarnovo : Izdatelstvo „Bosilkoff", 2004. 48 s. ISBN 954-90992-9-6. S. 12.
5. 1 2 3 4 5  DABKOVA, Daniela. *Triavna*. Varna : Izdatelstvo „Slavena". 36 s. ISBN 954-579-235-3. S. 17.
6. 1 2 3 4 5 6 7 8  Национален институт за недвижимо културно наследство. *НИНКН: Област Габрово* [online]. ninkn.bg, [cit. 2023-11-14]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Gărbavijat most (Triavna)**